section_heading: Real Madrid
paragraph_text: S Realom je osvojio i prvenstva u sezonama 1996./97.] gdje je bio strijelac 21 gola, 2000./01. gdje je dao 24 gola i 2002./03. sa 16 golova. Te iste sezone u jednome dijelu nije nastupao zbog oporavka od upale slijepog crijeva. U razdoblju od 1998. do 2002. Raúl i Real Madrid osvojili su i 3 trofeja Lige prvaka (1998., 2000., 2002.). Većinu ovog vremena Raúl je u napadu odlično sarađivao s Fernandom Morientesom, a kasnije je tu bio opasan dvojac zajedno s Ronaldom. Preuzeo je kapetensku vrpcu 2003. godine nakon što je iz kluba otišao Fernando Hierro i nosio ju je sve do prelaska u Schalke. Iako je nastupio u 2 finala Kupa kralja (2002. i 2004.) gdje je u prvom bio čak i strijelac, nikad nije osvojio to natjecanje.